ມາ​ເລ​ເຊ​ຍ​ ອະນຸຍາດໃຫ້​ສົ່ງ ຜູ້ຕ້ອງສົງໃສ​ຊາວອິຣ່ານ ໃຫ້​ໄທ
​ມາ​ເລ​ເຊ​ຍ​ໄດ້ອະນຸຍາດ ​ໃຫ້​ສົ່ງຊາຍ​ຄົນດັ່ງກ່າວ ​​ໄປໃຫ້​​ໄທ ​ໃນຖານ​ເປັນ​ຜູ້​ຕ້ອງ​ສົງ​ໃສ ໃນ​ຄະດີ​ວາງ​ລະ​ເບີດ​ໂຈມຕີ ນັກການທູດອິສຣາແອລ.
ສານຂອງມາເລເຊຍໄດ້ອະນຸຍາດ ໃຫ້ສົ່ງຊາຍຊາວອິຣ່ານຄົນນຶ່ງ ໄປໃຫ້ປະເທດໄທ ໃນຖານ ເປັນຜູ້ຕ້ອງສົງໃສ ມີສ່ວນພົວພັນໃນຄະດີວາງລະເບີດໂຈມຕີນັກ ການທູດອິສຣາແອລ ໃນ ປະເທດໄທ ນາຍ Masoud Sedaghatzadeh ໄດ້ຖືກຈັບກຸມ ຢູ່ສະໜາມບິນມາເລເຊຍໃນວັນທີ 14 ກຸມພາ ບໍ່ດົນຫຼັງຈາກໄດ້ເກີດເຫດລະເບີດແບບອຸບັດຕິເຫດ ຢູ່ເຮືອນຫລັງທີ່ບາງກອກ ບ່ອນທີ່ເຈົ້າໜ້າທີ່ໄດ້ຄົ້ນພົບລະເບີດນັ້ນ ຕໍາຫຼວດໄທກ່າວວ່າ ມີຄົນເຫັນ ນາຍ Sedag- hatzadeh ແລະຊາຍຊາວອິຣ່ານອີກ 2 ຄົນ ທີ່ເວລານີ້ຖືກທາງການໄທຄວບຄຸມໂຕໄວ້ນັ້ນ ອອກຈາກເຮືອນຫຼັງນັ້ນໄປ ທະນາຍຄວາມຂອງນາຍ Sedaghatzadeh ກ່າວວ່າ ລູກຄວາມຂອງຄົນ ບໍ່ມີຄວາມຜິດ ແລະຈະອຸທອນຕໍ່ສານ ໄອຍະການ ທ່ານ Kamal Baharin Omar ກ່າວວ່າ ນາຍ Sedaghat-zadeh ຍັງສາມາດ ທີ່ຈະຍື່ນອຸທອນທາງກົດໝາຍ ຕໍ່ການຕັດສິນຂອງສານໄດ້ ພວກເຈົ້າໜ້າທີ່ໄທ ໄດ້ກ່າວວ່າ ບັນດາການທູດອິສຣາແອລ ໃນບາງກອກ ອາດໄດ້ເປັນ ເປົ້າໝາຍຂອງແຜນການວາງລະເບີດ ທີ່ມີການກ່າວຫານັ້ນ